અમદાવાદથી ગોવાના મડગાંવ સ્ટેશન વચ્ચેનું અંતર 1207 કિલોમીટર થાય છે. જેને આ ટ્રેન વીસેક કલાકમાં કવર કરી લે છે. આ ટ્રેનની સૌથી મજેદાર વાત એ છે કે, અમદાવાદથી મુંબઈ વચ્ચેના રુટમાં તે રાતના સમયે દોડે છે, મતલબ કે જેને તમે ઘણીવાર જોઈ ચૂક્યા છો તે રુટ પર દિવસે પસાર થવાની જરુર નથી, પરંતુ જેને જોવાની ખરી મજા છે તેવા પનવેલથી મડગાંવ સુધીના રુટ પર આ ટ્રેન જતા અને આવતા એમ બંને સમયે દિવસે પસાર થાય છે.